text: /ВИДЕО/ Адвокатът на Ембака: Ще го защитавам от сърце, ще пледираме за неизбежна самоотбрана - Информационна агенция "Региона Бг" - Новини от Благоевград и Региона
  /ВИДЕО/ Адвокатът на Ембака: Ще го защитавам от сърце, ще пледираме за неизбежна самоотбрана Избрана
  10 Ное 2015	Информационна агенция "Региона Бг"
  прокуратурата в Благоевград
  работник от автомагистрала "Струма"
  Убиецът на работника от магистрала "Струма" се изкара жертва
  ИА "REGIONA.BG" припомня: Както Ви информирахме вчера, след 4 месечно издирване, Емил Първанов, по прякор Ембака, който е обвинен в умишлено убийство на Николай Чивиев, извършено на автомагистрала "Струма", се яви по собсвено желание в прокуратурата в Благоевград и бе задържан за 72 часа.
  Днес в сутрешния блок на NovaTV гост по темата бе адвокатът на Ембака - Марин Марковски. Той твърди, че не знае къде се е укривал клиентът му през изминалите месеци и това само по себе си няма никакво значение за делото.
  Защитникът на Ембака заяви, "Ще го защитавам от сърце, ще пледираме за неизбежна самоотбрана. Първанов е бил преследван от другия мъж и дори на няколко пъти автомобилът му е бил ударен".
  Това, че си пазач на един строителен обект не означава, че трябва да преследваш една кола и да я засичаш по доста опасен начин, допълва Марсковски. Той твърди, че когато е стигнал Първанов, работникът чупи предното стъкло на автомобила му с палка, посегнал е да удари и жената на Първанов. Със същата палка той тръгва да удари моя клиент по главата.
  На 26 юни тази година Емил Първанов преби до смърт работника Николай Чивиев, защото не е пуснал автомобила му по забранен за движение участък, където все още се е полагал асфалт. Ембака беше обявен за международно издирване, след като се укри непосредствено след извършване на престъплението. Предстои прокуратурата да внесе искане за постоянна мярка за неотклонение задържане под стража.
  Повече от разговора с адвоката Марин Марковски може да гледате тук:
  http://vbox7.com/play:a8d4ad2152
  Още в тази категория: « ЧЕЗ съобщава за временни прекъсвания на електрозахранването в Благоевградска област днес	Санданчанин, спипан пиян зад волана »